作者:李煜
標題:菩薩蠻
內容:花明月暗籠輕霧，今宵好向郎邊去。剗襪步香階，畫堂南畔見，一晌偎人顫。好為出來難，教君恣意憐。蓬萊院閉天臺女，畫堂晝寢無人語。拋枕翠雲光，潛來珠鎖動，驚覺鴛鴦夢。慢臉笑盈盈，相看無限情。銅簧韻脆鏘寒竹，新聲慢奏移纖玉。眼色暗相鉤，雨雲深繡戶，來便諧衷素。宴罷又成空，夢迷春睡中。人生愁恨何能免，消魂獨我情何限。故國夢重歸，高樓誰與上，長記秋晴望。往事已成空，還如一夢中。